แอนโทเนีย โพซิ้ว

แอนโทเนีย โพซิ้ว (; เกิด 2 พฤศจิกายน พ.ศ. 2539)  เป็นนางแบบและนางงามชาวไทย ผู้ครองตำแหน่งมิสซูปราเนชันแนลไทยแลนด์ 2019, มิสซูปราเนชันแนล 2019, มิสยูนิเวิร์สไทยแลนด์ 2023 และรองชนะเลิศอันดับหนึ่งนางงามจักรวาล 2023

 ประวัติ 
แอนโทเนีย เกิดเมื่อวันที่ 2 พฤศจิกายน พ.ศ. 2539 มารดาเป็นชาวอำเภอพระทองคำ จังหวัดนครราชสีมา และบิดาเป็นชาวเดนมาร์ก สมัยเด็กจนถึงวัยรุ่นแอนโทเนียเดินทางย้ายถิ่นฐานมากถึง7ประเทศ เพราะพ่อแม่ของเธอทำอาชีพที่ต้องเดินทางไปต่างประเทศบ่อยครั้ง และจบการศึกษาระดับมัธยมที่โรงเรียนนานาชาติชัยภูมิภักดีชุมพล วิทยาเขตกรุงเทพ  หลักสูตร ไทย-เดนมาร์ก ประเทศไทยและสำเร็จการศึกษาในหลักสูตรนานาชาติ สาขาวิชาการตลาดและประชาสัมพันธ์ มหาวิทยาลัยนานาชาติแสตมฟอร์ด

 การประกวด 
 เดอะเฟซไทยแลนด์ ซีซัน 1 

แอนโทเนียได้เข้าร่วมแข่งขันและผ่านเข้ารอบ 15 คน ในรายการ เดอะเฟซไทยแลนด์ ซีซัน 1 และเป็นลูกทีมของเมนเทอร์ เฌอมาลย์ บุญยศักดิ์ โดยแอนได้ยุติการแข่งขันในสัปดาห์ที่ 7 เนื่องจากเมนเทอร์ลูกเกดได้คัดเธอออกจากการแข่งขัน ซึ่งทำให้แอนอยู่ในอันดับที่ 10 ของรายการ

 มิสซูปราเนชันแนลไทยแลนด์ 2019 

แอนโทเนียได้สมัครและเข้าร่วมการประกวดมิสซูปราเนชันแนลไทยแลนด์ 2019 โดยได้หมายเลขประจำตัว คือ หมายเลข 15 และเธอสามารถคว้าตำแหน่งชนะเลิศมาครองได้สำเร็จ โดยแอนจะเป็นตัวแทนประเทศไทยเข้าร่วมการประกวดมิสซูปราเนชันแนล 2019 ณ ประเทศโปแลนด์

 มิสซูปราเนชันแนล 2019 

แอนโทเนียเป็นตัวแทนประเทศไทยเข้าร่วมประกวดมิสซูปราเนชันแนล 2019 และเธอสามารถคว้าตำแหน่งชนะเลิศมาครอง การประกวดครั้งนี้ถือว่าเป็นการสร้างประวัติศาสตร์กับเวทีมิสซูปราเนชันแนลของนางงามชาวไทย โดยแอนเป็นตัวแทนจากประเทศไทยคนแรกที่สามารถคว้าตำแหน่งชนะเลิศมาครอง และเป็นมิสซูปราเนชันแนลคนที่ 11 ของโลก

 มิสยูนิ​เวิร์สไทยแลนด์​ 2023 
แอนโทเนีย ได้รับการแต่งตั้งจากกองประกวดมิสยูนิเวิร์สไทยแลนด์ นครราชสีมา เพื่อเป็นตัวแทนจังหวัดนครราชสีมาในการประกวด มิสยูนิเวิร์สไทยแลนด์ 2566   ที่จัดขึ้นในคืนวันอาทิตย์ที่ 20 สิงหาคม พ.ศ. 2566 ณ เอ็มซีซี ฮอลล์ เดอะมอลล์งามวงศ์วาน ซึ่งการประกวดครั้งนี้มีตัวแทนสาวงามเข้าร่วมแข่งขันจาก 54 จังหวัดทั่วประเทศ โดยแอนโทเนียได้รับรางวัลชนะเลิศคว้าตำแหน่ง มิสยูนิเวิร์สไทยแลนด์ ได้เป็นตัวแทนประเทศไทยเข้าร่วมการประกวดนางงามจักรวาล 2023 ณ ประเทศเอลซัลวาดอร์  

 นางงามจักรวาล 2023 

แอนโทเนีย เป็นตัวแทนประเทศไทยในการประกวดนางงามจักรวาล 2023 ซึ่งมีผู้เข้าแข่งขันทั้งหมด 84 ประเทศ ณ ซานซัลวาดอร์, ประเทศเอลซัลวาดอร์ ในวันที่ 18 พฤศจิกายน พ.ศ.2566 โดยแอนโทเนียได้รับตำแหน่งรองชนะเลิศอันดับหนึ่ง (อันดับที่ 2) ในการประกวด และเป็นครั้งแรกสำหรับตำแหน่งดังกล่าวในการประกวดของประเทศไทย

ผลงาน
 ภาพยนตร์ 
 ปี  เรื่อง  ค่าย  แสดงเป็น 2567 ผู้เช่า The Tenant V-love studio/ฉายแสง แอด.เวนเจอร์ (นักแสดงสมทบ)2569เด็กโขนV-love studio/ฉายแสง แอด.เวนเจอร์นักแสดง
(สมทบ)

 ซิทคอมและซีรีส์ 

|-
| 2568 ||โอมเพี้ยงอาจารย์คง||คงผิดผี || ปอ(รับเชิญ)
| ช่องเวิร์คพอยท์
|}

รายการโทรทัศน์
 เดอะเฟซไทยแลนด์ (ฤดูกาลที่ 6) ออกอากาศทาง  ช่อง 3HD และ  Netflix บทบาทเมนเทอร์ร่วมกับ เขมนิจ จามิกรณ์ มารีญา พูลเลิศลาภ
 The Mask Soulmate หน้ากากคู่แท้ หน้ากาก Deva-Devil คู่กับ แอนนา เสืองามเอี่ยม ออกอากาศทาง ช่องเวิร์คพอยท์ 
 รายการเรียลลิตี้ “The Girl มงลงไมค์” ออกอากาศทาง ช่องเวิร์คพอยท์

 คอนเสิร์ต 
 The Memories Concert บทเพลงแห่งความทรงจำ (แขกรับเชิญพิเศษ)

พิธีกร
 พิธีกรรายการการประกวดสาวงามระดับนานาชาติ Miss Global 2023 ร่วมกับ Nico Locco
 พิธีกรรายการการประกวดผู้ชายระดับนานาชาติ Mister Global 2024 ร่วมกับ กรกันต์ สุทธิโกเศศ
 พิธีกรรายการการประกวดสาวงามระดับนานาชาติ Miss Global 2025 ร่วมกับ กรกันต์ สุทธิโกเศศ
 พิธีกรงานพิธีปิดการแข่งขันฟุตบอลจตุรมิตรสามัคคี  ครั้งที่ 31 ร่วมกับ ประวิทย์ ทั้งทวีสุข

 รางวัลและเกียรติประวัติ 
 รางวัลศิษย์เก่าดีเด่นของมหาวิทยาลัยนานาชาติแสตมฟอร์ด
 ได้รับเกียรติแต่งตั้งจากกระทรวงวัฒนธรรมให้เป็น "นางมโหธรเทวี นางสงกรานต์ ประจำปี 2567 และเป็นทูตวัฒนธรรมแห่งประเทศไทย" 
 รางวัลศิลปินสตรีดีเด่น ในงานมอบรางวัลสตรีทำงานดีเด่น ประจำปี 2567 โดยกระทรวงแรงงาน 
 รางวัล Bangkok Post Women of The Year 2024 สาขา POSITIVE CHANGE ADVOCATE 

 อ้างอิง 

 แหล่งข้อมูลอื่น 





หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายเดนมาร์ก
หมวดหมู่:บุคคลจากคณะบริหารธุรกิจ มหาวิทยาลัยนานาชาติแสตมฟอร์ด
หมวดหมู่:มิสซูปราเนชันแนลไทยแลนด์
หมวดหมู่:ผู้ชนะการประกวดมิสซูปราเนชันแนล
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:นางงามไทย
หมวดหมู่:พุทธศาสนิกชนชาวไทย
หมวดหมู่:เมนเทอร์เดอะเฟซไทยแลนด์